Document ID: /roh_data/filtered/fineweb-2-filterrobots_roh.jsonl.gz/31362

Cura duess ins festegiar l’anniversari sche na betg a la data cura ch’ins è naschì? Questa dumonda sa tschenta a las persunas che han lur anniversari ils 28 da favrer en trais da quatter onns. Uschia era per Vincent Augustin. U forsa tuttina betg: Cura ch' els eran anc pitschens, na festegiavan ins anc betg propi l’anniversari.
Ils 28 da fevrer era memia baul ed il proxim di, igl emprem da mars, era mintgamai il Chalandamarz.
Realisà che la data da ses di da naschientscha è in zichel pli speziala, haja Vincent Augustin en scola primara. Pir lura haja el savì tge che quai muntia insumma ed haja pudì cumparegliar sia data da naschientscha cun quella dals auters.
Pli interessant che miu agen di da naschientscha era quel da miu frar giuven. El haveva numnadamein il medem di natalezi sco la tatta.
Uss, sco creschì, festegia el per regla l’emprim da mars ses anniversari, uschia Vincent Augustin.
Quest onn festivescha Vincent Augustin ses 60avel anniversari sin pista. El è numnadamain en vacanzas da skis. "Cura ch' jeu tuornel, dat ei lu aunc ina buna tscheina cun l' entira famiglia."